Europski sedmačk

Europski sedmačk (Trientalis europaea) je rostlina ze swójby kropačkowych rostlinow (Primulaceae). 

 Wopis 
Europski sedmačk je trajne zelo, kotrež docpěwa wysokosć wot 5 hač 20 cm.

 Łopjena 
Najwjetše łopjena steja mutličkojće na kóncu zrunanych, njerozhałuzowanych stołpikow. Pod mutličku steja jenož małke łopjena. Wone su eliptiske a cyłokromne a docpěwaja dołhosć wot 2 hač 4 cm.

 Kćenja 
Kćěje wot meje hač julija. Kćenja steja po jednym na dołhim, wuskim stołpiku nad łopjenami. Běła króna ma nimale přeco sydom kónčkow a wobsteja z łopješkow z šěrokosću wot 10 hač 15 mm. Keluškowe łopješka su wuske a zelene, docpěwaja dołhosć wot 4 hač 6 mm a maja sydom lancetojtych kónčkow.

 Stejnišćo 
Rosće w mochojtych šmrěkowych lěsach a w brězowych tymjenjach. Preferuje mokre, małowutkate, kisałe pódy w połsćinje.

 Rozšěrjenje 
Rostlina je w Europje, w sewjerje Azije, w Kanadźe a Alaskej rozšěrjena.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 56 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 172 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Kropačkowe rostliny